(1621) MErcurius wijs van sinne Brenckt Flora ons toch by Dat sy hier toch wt minne Brengt al die bloemkens bly Die Aurora heeft besproeyt Dat elck minnaer vreucht ghewinne Die Pallas heeft gevoeyt En met haer in Conste groeyt .In Phaebus gauden waegen Laet Flora sijn verciert Sepherus met behaegen Sijnen geur oock tot haer stiert Dat sy hier wt minne soet Een vercierde Croon wil draegen Elck minnaer met der spoet Die ons hier versaemen doet .Laet oock die Musen singen En maecken soet accoort VVilt Orpheus by bringen Met al die Nymphen voort Laet elck toonen sijnen aert Met dansen ende springen Sijt vry nu onbeswaert Die met ons reyn Ionste baert .